ועדת הכלכלה, כנסת 15, פרוטוקול מספר 450, 2002-05-07 09:00

חברי הוועדה: חוסניה ג'בארה נעמי חזן נחום לנגנטל אברהם רביץ מוסי רז

מוזמנים: יאיר עמיקם סמנכ"ל, משרד הבריאות חנה פלג משרד הבריאות ענת אסיף,עו"ד משרד המשפטים טלי שטיין,עו"ד משרד המשפטים ראומה אופק-ששון מוצרי צריכה, משרד התעשייה והמסחר פנחס קוצ'ר מנהל תחום מזון, משרד התעשייה והמסחר רות לקט ממונה על תוכנית מניעה, סמים, טבק ואלכוהול משרד החינוך איריס פריד-מייזל מנהלת מחלקת הסברה, האגודה למלחמה בסרטן אבשלום הרצוולף נציג משרד פרסום אדלר חומסקי ורשבסקי דוד אגמון נשיא חטיבת ישראל, האיגוד הבינלאומי לפירסום ברוך בילר מנכ"ל חב' דובק חוה ברק דוברת חב' דובק יעקב שם-טוב יו"ר ועד עובדים חודשיים, חב' דובק דן סלע, עו"ד חב' דובק שחר עזרא נציג ועד עובדים חודשיים, חב' דובק חיים צדוק,עו"ד חב' דובק איריס אפשטיין פיליפ מוריס אבי כהן פיליפ מוריס לימור סולומון,עו"ד רכזת חקיקה, מועצה לשלום הילד ד"ר חנה נידרוף עמותת המאבק בטבק ג'ון קדם עמותת המאבק בטבק דב רבינוביץ עמותת המאבק בטבק שוש גן נוי מנהלת מדור – המחלקה לחינוך וקידום בריאות גדעון שוקן מועצת העתונות

מנהלת הוועדה: הצעת חוק איסור מכירת מוצרי טבק לקטין, התש"ס-1999.

מנהלת הוועדה: הצעת חוק העונשין (תיקון – איסור מכירת מוצרי טבק לקטין), התש"ס-1999.

אברהם פורז: אני מתכבד לפתוח את ישיבת הוועדה.

אברהם פורז: על סדר יומנו 3 הצעות חוק: הצעת חוק איסור מכירת מוצרי טבק לקטין, של קבוצת חברי כנסת בראשות חברת הכנסת חזן; הצעת חוק איסור מכירת מוצרי טבק לקטין, של קבוצת חברי כנסת בראשות חברת הכנסת ג'בארה; הצעת חוק הגבלת הפרסומת למוצרי טבק לעישון (תיקון – הגבלת פרסום), של חבר הכנסת מוסי רז.

אברהם פורז: אני מציע שנחזור לעניין של הקטינים.

אברהם פורז: בישיבה הקודמת, שהתקיימה לפני הרבה זמן, התקבלה החלטה לבקש למזג את ההצעות האלה להצעה אחת.

אברהם פורז: התלבטנו אם טוב להעביר חוק כזה מהחשש שהקטין יצטרך להיות תחמן ולמצוא לעצמו איש קש שיקנה בשבילו את הסיגריות.

אברהם פורז: ביקשנו שיבואו לפה אנשים שמתמצאים בפסיכולוגיה של בני הנעורים, שיגידו אם פעולה כזאת היא חיובית.

לימור סולומון: אנחנו מסכימים לחלוטין שקטינים לא צריכים לעשן, אנחנו רק טוענים וטענו שזאת לא הדרך למנוע את העישון של קטינים.

לימור סולומון: השאלה היא מה עובד יותר על קטינים – האם הסברה וחינוך נגד עישון או שאיסורים עקיפים.

לימור סולומון: אני רוצה להפנות את תשומת ליבכם לאיסור על מכירת אלכוהול.

לימור סולומון: נעשה סקר אצל בני נוער שביקשו לקנות אלכוהול.

לימור סולומון: כמעט בכל מקום שהם ביקשו לקנות מכרו להם בלי שום בעיה.

אברהם פורז: את מתכוונת למקומות בילוי?

לימור סולומון: לכל מיני מקומות.

אברהם פורז: את אומרת שזה לא נאכף.

לימור סולומון: לא.

אברהם פורז: מי ממונה על העניין הזה של איסור מכירת אלכוהול לקטינים?

לימור סולומון: הרשות המקומית והמשטרה.

אברהם פורז: האם משרד הבריאות יודע כמה כתבי אישום הוגשו עד כה?

טלי שטיין: היו כמה מבצעים של המשטרה לסגירת מקומות.

אברהם פורז: מכיוון שמכרו?

טלי שטיין: בגלל מכירה או בגלל שלא הציבו את השלט.

לימור סולומון: השאלה היא אם המסר שאנחנו מעבירים הוא שיהיה איסור אבל הוא לא ייאכף.

לימור סולומון: זה מסר חינוכי לקוי מאוד.

לימור סולומון: אם יש איסור כזה - מעבר לכך שאנחנו דוגלים בזה שהוא יהיה מוגבל לגיל 16 כמו שאדוני הציע בישיבה הקודמת - אני חושבת שהוא צריך לבוא יחד עם איזו שהיא התנייה של אכיפה, אחרת זה חסר טעם.

לימור סולומון: רק השבוע עברה לקריאה שנייה ושלישית הצעת חוק בעניין קעקועים שהוגבלה לגיל 16.

אברהם פורז: עמדתכם היא מגיל 16?

לימור סולומון: אם כבר אז מגיל 16.

נעמי חזן: מאיפה בא הגיל 16?

נעמי חזן: מה ההבדל בין 16 ל-18?

לימור סולומון: הגיל 16 הוא מעין פשרה.

לימור סולומון: אנחנו חושבים שהדרך היא לא דרך ההגבלה בחוק אלא דרך של חינוך.

לימור סולומון: אם מגבילים בחוק, צריכים לעשות חלוקה שווה.

נעמי חזן: גיל הנהיגה נשמע לך סביר?

אברהם פורז: נהיגה זה משהו אחר.

לימור סולומון: ה-16 נבחר בכמה חוקים.

אברהם פורז: אבל בנהיגה הקטין לא יכול באמצעות מישהו אחר לנהוג.

אברהם פורז: פה הקטין יכול לבוא עם חבר יותר מבוגר שיקנה עבורו שני קרטונים.

נעמי חזן: אני יוצאת מנקודת הנחה שהאנשים הם הגונים, לא שקרנים.

אברהם פורז: נקודת ההנחה הזאת היא בגן העדן.

רות לקט: באופן כללי חוק לא משמש במקום חינוך.

רות לקט: כמובן שהפעלת התוכניות החינוכיות בבתי הספר זה תנאי הכרחי.

רות לקט: יחד עם זה, כאשר מחוקקים חוק זה מסר חברתי.

רות לקט: אנחנו חושבים שיש ערך לחקיקת חוק במובן שהחברה צריכה לדאוג לאכוף אותו, עם הפרובלמטיקה של העניין.

רות לקט: אנחנו מוצאים היום מגמה גם בנושא של מריחואנה, שאנשים אומרים שאי אפשר לאכוף את זה לכן צריך לעשות את זה חוקי.

אברהם פורז: את בעד לאסור בחוק על קטינים לעשן?

רות לקט: לא.

אברהם פורז: למה לא?

אברהם פורז: החלטנו שגראס אסור לעשן.

אברהם פורז: אם זו אותה אמת מידה, אז בואי נקבע שקטין לא יכול לעשן.

רות לקט: זה לא אותו דבר בעיני.

אברהם פורז: למה?

רות לקט: מפני שמדובר בחומרים מסוג אחר.

אברהם פורז: החברה לא יכולה להעביר מסרים כפולים.

אברהם פורז: אם אתה מעביר מסר שמותר לעשן אבל אסור לקנות, יש בזה איזו שהיא סתירה פנימית.

אברהם פורז: אם מותר לעשן, אז למה שלא תקנה לבד.

רות לקט: יש פה איבוד שליטה בהתנהגות של ילדים.

רות לקט: ילדים שהולכים וקונים לעצמם סיגריות, גם מבחינת תקציב וגם מבחינת עצם האקט זה לא חיובי, זה לא מוסיף.

רות לקט: בשביל מה ילד צריך ללכת לקנות סיגריות?

אברהם פורז: תשאלי בשביל מה הוא צריך לעשן.

רות לקט: זה ברור.

רות לקט: אנחנו מתנגדים לעישון אבל לא בחקיקה.

רות לקט: החברה צריכה לנקוט בעמדת חקיקה נגד שימוש של חומרים כאשר הם מהווים סכנה לחברה.

רות לקט: בסיגריות יש סכנה בריאותית.

לימור סולומון: השאלה למה להגביל את זה לקטינים.

אברהם פורז: האם אנחנו לא מעבירים מסר שלילי לנוער כשהוא יודע שהעישון מותר אבל בשביל לקנות הוא צריך לתחמן?

רות לקט: אני לא חושבת שזה המסר.

רות לקט: ההורים צריכים לקחת אחריות על ההתנהגות של הילדים שלהם.

אברהם פורז: ואם לילד מותר לעשן, אז מה עשינו?

נעמי חזן: אני חושבת שטבק יותר מסוכן מגראס.

רות לקט: ממש לא.

אברהם פורז: גם אני חושב שגראס פחות מסוכן מטבק.

נעמי חזן: הצעד הראשון שצריך לעשות זה לאסור את המכירה.

נעמי חזן: זה ההגיון שעומד מאחורי הצעות החוק של חברת הכנסת ג'בארה ושלי.

נעמי חזן: אני עדות לכך שהטבק הוא דבר איום ונורא לבריאות.

אברהם פורז: מאיזה גיל את מעשנת?

נעמי חזן: אני מעשנת בגלל שבגיל 15 זה היה cool וin בצופים.

אברהם פורז: ואם היו אוסרים עליך לקנות אז, היית מפסיקה?

נעמי חזן: הייתי חושבת פעמיים.

אברהם פורז: היית הופכת להיות עוד יותר cool כי היית מצליחה לתחמן.

נעמי חזן: אז הייתי שומרת חוק וגם היום אני שומרת חוק.

אברהם פורז: ההורים שלך עישנו?

נעמי חזן: אחד כן ואחת לא.

אברהם פורז: כאשר אחד מההורים מעשן יש בעיה.

נעמי חזן: זה לא העניין.

נעמי חזן: אני טוענת שצריך לאסור מכירה.

נעמי חזן: צריך ליצור נורמה.

נעמי חזן: צריך ללכת בכיוון שרוב מדינות העולם המערבי הלכו בו.

נעמי חזן: היתה בסיעת מרצ התייעצות בנושא הזה.

נעמי חזן: יש לסיעת מרצ בעיה עם עונשים של מאסר, לכן העדפה שלנו היא לאחד את שתי הצעות החוק לכיוון של הצעת החוק שלי שבה יש קנסות כספיים.

דוד אדמון: איסור מכירה לקטינים זאת איזו שהיא מגבלה לבעלי קיוסקים, לבעלי נקודות מכירה.

דוד אדמון: חשוב מאוד לדעת שיוטלו על האנשים האלה מגבלות מסויימות.

דוד אדמון: לאנשים האלה יש מה להגיד בעניין.

דוד אדמון: לדעתי היה צריך להזמין לכאן את יושב-ראש התאחדות הסוחרים בארץ או בירושלים.

דוד אדמון: אמרתי כבר בעבר, שמחוקקים חוקים שלא עומדים במבחן הביצוע.

דוד אדמון: בחוק הזה לא מתייחסים למכונות אוטומטיות.

אברהם פורז: איך נפתור את בעיית המכונות האוטומטיות?

אילנה מישר: יש בחוק להגבלת הפירסומת למוצרי טבק סמכות לשר הבריאות לקבוע איפה מותר להציב את המכונות האוטומטיות.

אילנה מישר: ניתן להגביל את המקומות בהם יהיו המכונות.

אברהם פורז: מי שמחפש ימצא איפה המכונה.

נעמי חזן: בארצות הברית על כל מכונה מופיעה מדבקה גדולה.

אברהם פורז: לוועדה הגיעו שתי הצעות חוק לקריאה מוקדמת.

אברהם פורז: בישיבה של הוועדה סוכם לאחד את שתי ההצעות.

אברהם פורז: אחר כך אמרו לי, חברת הכנסת חזן, שאת מנתגדת לאיחוד.

נעמי חזן: הגיע לידי נוסח בלי שהיתה התייעצות איתי.

נעמי חזן: אחרי שבדקנו פעם נוספת, החלטנו לאחד את ההצעות כך שהצעת החוק של חוסניה ג'אברה תאוחד עם הצעת החוק שאני מובילה.

אתי בנדלר: חברת הכנסת ג'אברה הציעה תיקון לחוק העונשין, ואילו חברת הכנסת נעמי חזן הציעה לחוקק חוק חדש.

אתי בנדלר: האיחוד שאני הכנתי היה לתיקון חוק העונשין.

אתי בנדלר: חברת הכנסת חזן אמרה שהיא מתנגדת לזה, לכן אמרתי שנחזור לשני הנוסחים שהיו בפני הועדה.

אתי בנדלר: גברת חזן מבקשת עכשיו נוסח מאוחד אבל בחוק נפרד.

אתי בנדלר: אני חושבת שצריך לדון אם ראוי שזה יהיה בחוק נפרד או לא.

נעמי חזן: יש לנו בעיה להכניס את זה לחוק העונשין.

אברהם פורז: חברת הכנסת ג'בארה, את מעוניינת בחוק נפרד או בתיקון לחוק העונשין?

חוסניה ג'בארה: אני רציתי לתקן את חוק העונשין.

חוסניה ג'בארה: היום אני רוצה ללכת על קנס כספי.

אברהם פורז: את מוכנה ללכת על חוק נפרד?

חוסניה ג'בארה: אפשר ללכת על חוק נפרד.

נעמי חזן: זה לא משנה אם זה בחוק נפרד או בחוק העונשין.

נעמי חזן: אנחנו מעוניינות בקנס כספי ולא במאסר.

נעמי חזן: חברת הכנסת חוסניה ג'בארה ואנוכי מסכימות לאחד את שני החוקים.

אברהם פורז: הגברת בנדלר, לדעתך זה צריך להיות חלק מתיקון לחוק העונשין או חוק נפרד?

אתי בנדלר: מדובר באיסור שאי קיומו מהווה עבירה פלילית, לכן המיקום שלו הוא בחוק העונשין.

אברהם פורז: האם יש עוד מדינות שאסרו מכירת מוצרי טבק לקטינים?

נעמי חזן: כמעט בכל העולם.

אברהם פורז: וזה הואיל למניעת עישון?

אילנה מישר: אם יש אכיפה אינטנסיבית זה מוכיח את עצמו.

אברהם פורז: שם אולי יש אכיפה אינטנסיבית.

לימור סולומון: אין קורולציה בין איסור המכירה לירידה בעישון בקרב קטינים.

אברהם פורז: אני אצביע נגד החוק.

אברהם פורז: אני אציע למליאת הכנסת להסיר את הצעת החוק מסדר היום.

אברהם פורז: לדעתי, זה יהפוך את הקטינים לנוכלים.

אברהם פורז: אנחנו נשתמש בנוסח של הצעת החוק של חברת הכנסת ג'בארה בתור פלטפורמה.

אתי בנדלר: בסעיף זה – "מוצרי טבק" – טבק בכל צורה שהיא הנועד לעישון, לרבות סיגריות, סיגרים סיגרלות וטבק מקטרת.

אילנה מישר: אנחנו מבקשים להוסיף טבק נרגילה.

אברהם פורז: תוסיפי נרגילה.

אתי בנדלר: נרגילה זה הטבק עצמו?

אילנה מישר: כמו שיש טבק מקטרת כך יש טבק נרגילה.

אתי בנדלר: המעודד או משדל אדם שלא מלאו לו שמונה עשרה שנים לעשן מוצרי טבק, דינו מאסר שלושה חודשים.

אברהם פורז: אם אחד בן 16 אומר לשני לעשן, אז זה בן ה-16 הולך לבית סוהר?

חוסניה ג'בארה: אני רוצה למחוק את המאסר.

טלי שטיין: אנחנו מתנגדים לעבירה הזאת.

טלי שטיין: זה סעיף שלא קשור למכירה.

טלי שטיין: מה שעומד מאחורי הרעיון של הסעיף הזה זה הפירסומות לעישון.

טלי שטיין: לגבי הפירסומות לעישון יש חוק שלם.

אברהם פורז: אנחנו מוחקים את הסעיף הזה.

אתי בנדלר: בעל עסק או מי שעובד בעסק שבו נמכרים מוצרי טבק, לא ימכור מוצרי טבק לאדם שלא מלאו לו שונה עשרה שנים; העובר על הוראה זו דינו מאסר שישה חודשים.

אברהם פורז: צריך לשנות את זה לקנס.

טלי שטיין: צריך להחליט איזה קנס.

טלי שטיין: קביעת קנסות נעשית לפי סעיף 61(א) לחוק העונשין.

טלי שטיין: יש שם 4 מדרגים של קנסות.

אברהם פורז: כמה זה הדרגה הנמוכה?

טלי שטיין: הראשון זה 9600 שקל.

אברהם פורז: מספיק לכם 9600 שקל קנס?

נעמי חזן: כן.

מוסי רז: זה כלום.

מוסי רז: 9600 שקל בשביל פעם ב-10 שנים שיתפסו אותו זה לא קנס.

אברהם פורז: כמה הוא מרוויח על חפיסת סיגריות?

אברהם פורז: 50 אגורות?

מוסי רז: ב-10 שנים הוא מרוויח הרבה יותר מ-9600 שקל.

מוסי רז: זה לא קנס ששווה את החוק הזה.

אברהם פורז: מציעות החוק מסכימות לקנס של 9600 שקל.

נעמי חזן: מה הדרגה השנייה?

טלי שטיין: 19,300 שקל.

אברהם פורז: זה מוגזם.

מוסי רז: זה כלום.

מוסי רז: מדובר פה על בעל עסק שפעם בכמה שנים יתפסו אותו.

אברהם פורז: קטין מגיע לסופרמרקט עם עגלה מלאה.

אברהם פורז: הקופאית צריכה לעצור, לראות שהוא נראה צעיר מ-18?

אברהם פורז: מה עושים אז?

מוסי רז: שלא יקנה סיגריות.

אברהם פורז: ואם במקרה הקופאית מכרה לו ותפסו אותו?

אברהם פורז: 9600 שקל לא מספיק בשביל דבר כזה?

מוסי רז: אני במקום המציעות לא הייתי ממשיך עם החוק אם היו מכניסים 9600 שקל.

מוסי רז: זה כאילו אין חוק.

אברהם פורז: השארנו 9600 שקל.

מוסי רז: 9600 שקל זה לא עונש.

אברהם פורז: כשעל עבירת תעבורה יש 500 שקל ברירת קנס, זה בלי עונשין?

מוסי רז: זה לא אותו דבר.

מוסי רז: כמעט כל נהג משלם פעם בשנה עבירת תעבורה.

מוסי רז: זה סוג של מס.

מוסי רז: כאן אתה מדבר על בעל עסק שפעם בכמה שנים יתפסו אותו, ומי יודע אם הוא ישלם.

מוסי רז: אחרי זה שר המשפטים יעשה לו 20 שנה מבצע על-מנת לשלם את זה.

אברהם פורז: אתן מסתפקות ב9600 שקל?

נעמי חזן: כן.

אתי בנדלר: אני רוצה להפנות את תשומת הלב לנושא של איסור מכירת משקאות משכרים לקטין.

אתי בנדלר: מדובר על מאסר עד שישה חודשים.

אתי בנדלר: מאסר של שישה חודשים זה אותם 9600 שקל.

נעמי חזן: אחרי קריאה ראשונה נעשה חושבים על הקנס הזה.

מוסי רז: זה צריך להיות כמו העונש לסוחר סמים.

דוד אדמון: בעל עסק זה גם בעל מכונות אוטומטיות.

טלי שטיין: צריך לבדוק את זה מבחינת ניסוח.

אברהם פורז: האם ברור שזה לא חל על מכונה אוטומטית?

טלי שטיין: כרגע כתוב "בעסק שבו נמכרים מוצרי טבק".

טלי שטיין: אפשר להגיד שמכונה זה לא עסק שבו.

טלי שטיין: .

אברהם פורז: הגברת בנדלר, אני מציע שתנסחי סעיף כך שמכירה באמצעות מכונה אוטומטית לא תחשב כמכירה לצורך סעיף זה.

דוד אדמון: לכן צריך להזמין לפה את בעלי הקיוסקים, כי זה פוגע בהם פגיעה משמעותית.

נעמי חזן: לא, זה רק דורש מהם לשמור חוק.

נעמי חזן: לדעתי מכונה אוטומטית זה עסק.

אתי בנדלר: איך אפשר לאכוף את זה?

נעמי חזן: על המכונה חייבת להיות מדבקה.

אילנה מישר: בעל עסק שהמכונה צמודה לעסק שלו אחראי לפקח על המכונה

אברהם פורז: מכונה אוטומטית לא בעסק.

אברהם פורז: מישהו יכול לפקח על המכונה שמוצבת בכנסת?

אברהם פורז: אני מציע שמשרד הבריאות יפקח על זה.

אברהם פורז: אני אקרא לכם גם פעם בשנה ואנזוף בכם שאתם לא אוכפים את החוק.

אברהם פורז: תציבו שומר על כל מכונה.

אילנה מישר: צריך להציב את המכונה ליד הקופאית במזנון כדי שתפקח.

אברהם פורז: וכשהיא עושה לי חשבון על הסלטים, בעין אחת היא תפזול כדי לראות אם קטין קונה סיגריות.

חוסניה ג'בארה: אני רוצה להכניס את הנושא של המכונה האוטומטית לחוק.

חוסניה ג'בארה: אי אפשר מצד אחד לחייב בעל עסק, ומצד שני לא להפעיל את זה על מכונות אוטומטיות.

אברהם פורז: מה הפתרון שלך?

אברהם פורז: צריך לסגור את המכונות האוטומטיות.

מוסי רז: יכול להיות שזה הפתרון.

מוסי רז: זה פוגע בפרנסה של בעלי העסקים.

אברהם פורז: אתם רוצים לסגור את המכונות האוטומטיות?

מוסי רז: כן.

אברהם פורז: זה בניגוד לחופש העיסוק.

אברהם פורז: חברת הכנסת ג'בארה, מה את מציעה?

אברהם פורז: הדרך היחידה לאסור מכירת מוצרי טבק היא בלי המכונות האוטומטיות, אבל אז זה בניגוד לחוק יסוד חופש העיסוק.

אברהם פורז: זה לגיטימי לבן אדם למכור סיגריות לבגירים במכונות אוטומטיות.

מוסי רז: אני רוצה למכור אקדחים במכונה אוטומטית.

מוסי רז: מותר לי?

אברהם פורז: לא.

אברהם פורז: למכירת אקדחים צריך רשיון.

מוסי רז: נעשה אותו דבר על סיגריות.

מוסי רז: מה ההבדל בין סיגריות לאקדח, שסיגריה הורגת יותר?

אברהם פורז: רבותי, יש 3 אפשרויות לגבי המכונות האוטומטיות.

אברהם פורז: אפשרות אחת שתאסר מכירת סיגריות במכונות האוטומטיות; אפשרות שנייה שהחוק לא יחול על המכונות האוטומטיות; ואפשרות שלישית שישימו שלט על המכונות.

אברהם פורז: האם אתן מסכימות שהחוק לא יחול על מכונות אוטומטיות ויהיה כתוב על מכונות אוטומטיות שלקטינים אסור לקנות?

נעמי חזן: יש אפשרות רביעית שאומרת שבמכונות האלה ישתמשו בכרטיס מיוחד.

אברהם פורז: יש המון יצרנים.

אברהם פורז: אתה תחזיק 50 כרטיסים של כל בעלי המכונות האוטומטיות?

נעמי חזן: אפשר להפעיל את המכונות האוטומטיות או באמצעות כסף או באמצעות כרטיסים.

נעמי חזן: אם הכרטיסים האלה נמכרים רק לבגירים, אז פתרנו את הבעיה.

אברהם פורז: ממתי מכונות אוטומטיות מוכרות סיגריות עם כרטיסים?

שוש גן-נוי: יצטרכו להחליף את המכונות.

לאה ורון: הרי ניסו להכניס את הארנק האלקטרוני שמאפשר מכירה של מגוון מוצרים ולא הצליחו.

מוסי רז: זה בגלל שיש דרך אחרת לקנות.

מוסי רז: אם לא תהיה להם דרך אחרת למכור, הם ימצאו את הכרטיס הזה ביום.

מוסי רז: אם לא, שלא ימכרו במכונות.

אברהם פורז: זאת פגיעה בחופש העיסוק.

מוסי רז: אז תעתור לבג"ץ.

מוסי רז: אני מוכן להתערב איתך שתפסיד.

אברהם פורז: אני לא אעתור לבג"ץ.

אברהם פורז: אני לא אביא חוק שמנוגד לחוק יסוד חופש העיסוק.

דב רבינוביץ: יש המון דרכים איך לפקח שרק בגירים יוכלו לקנות.

דב רבינוביץ: אפשר כמו שהציעו למכור כרטיסים.

אברהם פורז: ומי מונע לתת לקטין את הכרטיס?

דב רבינוביץ: אפשר שיהיה מנגנון של הכנסת תעודת זהות.

אברהם פורז: הדבר היחיד שהוא מעשי זה שימכרו כרטיסים, אבל זה פגיעה בחופש העיסוק.

מוסי רז: למה פגיעה בחופש העיסוק?

מוסי רז: אם זה פגיעה בחופש העיסוק, צריך לבטל את חוק יסוד חופש העיסוק.

מוסי רז: לא יוכלו לעשות פעולה שהורגת עשרת אלפים אנשים בשנה.

מוסי רז: מסכנים.

אברהם פורז: אני מציע לנסח סעיף כך שעל מכונות אוטומטיות או שיהיה פיקוח או שהן יופעלו באמצעות כרטיס שיימכר רק לבגירים.

לאה ורון: צריך להזמין את בעלי המכונות האוטומטיות.

אברהם פורז: ברור.

טלי שטיין: אני לא בטוחה שתהיה תמיכה של הממשלה בסעיף הזה.

אברהם פורז: תתייעצו עם ועדת שרים.

נעמי חזן: אנחנו נסכים לכל החלטה שתתקבל.

אתי בנדלר: בעל או מי שעובד בעסק כאמור בסעיף קטן (ג) רשאי לדרוש מאדם המבקש שיספקו לו מוצרי טבק, שיציג לו תעודה בה ניתן לוודא את גילו; לא הציג האדם תעודה כאמור לא יספוק המוצר למבקש.

טלי שטיין: הסייפה של הסעיף הזה מיותרת, כי ייתכנו מצבים שמהיכרות אישית האדם יודע שהוא בגיר.

אברהם פורז: כתוב שהוא רשאי.

טלי שטיין: הוא רשאי לדרוש ממנו את התעודה.

טלי שטיין: השאלה היא למה אם לא הציגו לו את התעודה, לאסור עליו למכור.

טלי שטיין: זה גם לא סעיף שנמצא בעבירה הפלילית.

אברהם פורז: אוקיי, תמחקי את הסייפה.

אתי בנדלר: בעל עסק כאמור בסעיף קטן (ג), יציג במקום בולט בעסקו בצורה שייקבע השר לביטחון הפנים בתקנות, הודעה המפרטת את הוראות סעיף זה.

אברהם פורז: למה השר לביטחון הפנים?

חוסניה ג'בארה: שר המסחר והתעשייה.

מוסי רז: זה צריך להיות שר הבריאות.

אברהם פורז: אוקיי, שר הבריאות.

אתי בנדלר: (ו) מי שלא קיים הוראות סעיף קטן (ה) רואים אותו כמי שלא קיים תנאי מתנאי רשיון שניתן לפי חוק רישוי עסקים, והוראות החוק האמור יחולו עליו.

טלי שטיין: לא כל מקום שמוכר טבק צריך רשיון עסק.

טלי שטיין: קיוסקים ומכולות כן, חנויות של טבק לא.

טלי שטיין: טבק בפני עצמו זה לא פריט רישוי.

טלי שטיין: מכיוון שרוצים שגם הצגת ההודעה תהיה עבירה שבצידה קנס, צריך לכתוב בסוף של סעיף קטן (ה) "העובר על הוראת סעיף קטן זה דינו קנס".

טלי שטיין: לגבי סעיף קטן (ו) אנחנו מציעים נוסח אחר.

טלי שטיין: אי אפשר לגרור פנימה את כל ההוראות של חוק רישוי עסקים, כי א.

טלי שטיין: זה לא רלוונטי לכולם.

טלי שטיין: ב.

טלי שטיין: זה גורם שיש עבירה כפולה.

טלי שטיין: מי שמכר לקטין עובר עבירה לפי החוק הזה ולפי חוק רישוי עסקים.

טלי שטיין: זה משהו לא תקין בחקיקה פלילית.

טלי שטיין: אי אפשר שאותו מעשה יצמיח שתי עבירות.

טלי שטיין: העיקרון שאנחנו מציעים הוא, שהפרת ההוראות האלה תחשב כהפרה של תנאי מתנאי הרשיון לצורך הפעלת כל הדברים שבחוק רישוי עסקים, צווי הפסקה מינהליים וכו'.

אברהם פורז: מה דינו של אחד שחוק רישוי עסקים לא חל עליו?

טלי שטיין: יש לו עבירה פלילית ישירה לפי החוק הזה.

אברהם פורז: צריך לעשות סעיף נפרד כך שמי שמוכר מוצרי טבק ולפי חוק רישוי עסקים איננו חייב ברישיון, יציג כך וכך.

טלי שטיין: לא צריך, כיוון שיש כאן הוראה כללית האומרת שבעל עסק שמוכר טבק יציג שלט במקום בולט.

טלי שטיין: בסוף צריך להוסיף את המילים "העובר על הוראה זו דינו קנס.

טלי שטיין: "

אברהם פורז: בסדר.

חיים צדוק: בדברי ההסבר כתוב "חברות הסיגריות.

חיים צדוק: .

חיים צדוק: מגדילות את אחוז הניקוטין בסיגריה כדי להגדיל את ההתמכרות לה.

חיים צדוק: " זה לא אמת.

חיים צדוק: אני מוסמך על ידי "דובק" למסור הודעה חד-משמעית האומרת, ש"דובק" משתמשת במוצר החקלאי הטבעי של הטבק ואינה מוסיפה שום דבר שנועד להגדיל את אחוז הניקוטין בסיגריה.

אתי בנדלר: דברי ההסבר שנכתבים על ידי חברי הכנסת שמניחים את הצעתם, משמשים ועוזרים לניסוח דברי ההסבר כפי שמובאים בסופו של דבר בקובץ הצעות חוק שברשומות, אבל בשום פנים ואופן לא מתפרסמים בקובץ הסופי.

אברהם פורז: חברת הכנסת ג'בארה, את מסכימה להוריד את זה?

חוסניה ג'בארה: למה להוריד?

אברהם פורז: כי זאת הוצאת לשון הרע.

אברהם פורז: יש לך הוכחות שהם הגדילו את אחוז הניקוטין בטבק?

אברהם פורז: במקרה יש לך חסינות.

אברהם פורז: אם לא היתה לך חסינות היו תובעים אותך לדין על זה.

חוסניה ג'בארה: גברתי היועצת המשפטית, האם להוריד?

אתי בנדלר: אני אנסח דברי הסבר בהתאם לדברים שנאמרו.

אברהם פורז: חברת הכנסת ג'בארה, את מסכימה שנשמיט את הסעיף הזה?

אברהם פורז: אם אין לך הוכחה שחברות הסיגריות מגדילות את אחוז הניקוטין כדי להגדיל את ההתמכרות, אני מציע לך להשמיט את הסעיף.

נעמי חזן: חברת הכנסת ג'בארה ואני מסכימות שינוסחו דברי הסבר הולמים.

אברהם פורז: זאת תשובה מתחמקת.

חוסניה ג'בארה: יכול להיות שהטענה הזאת נכונה לגבי חברות אחרות.

אברהם פורז: יש לך הוכחה לזה?

אתי בנדלר: יהיה ניסוח שלא יכלול את הדברים האלה.

אברהם פורז: הפיסקה הזאת לא תיכלל.

חיים צדוק: כל הפיסקה בדברי ההסבר שמתייחסת לסעיף (ב) צריכה להימחק כי סעיף (ב) נמחק.

אברהם פורז: בסדר.

אברהם פורז: זה נכון שלחברי כנסת יש חסינות, אבל אין סיבה להשתמש בחסינות לרעה.

אברהם פורז: אם יש לחבר כנסת הוכחה שדבר מסויים קורה, אז מותר להכניס.

אברהם פורז: אם אין לזה אחיזה, אז כדאי להשמיט.

אברהם פורז: לא צריך להשחיר פניהם של אנשים שלא לצורך.

אברהם פורז: גברתי מנהלת הוועדה, תזמיני את מפעילי המכונות האוטומטיות בארץ על-מנת שיוכלו לטעון את טענותיהם לגבי המגמה שאפשר יהיה לקנות במכונות רק באמצעות כרטיס.

אברהם פורז: במקביל, היועצת המשפטית של הוועדה תכין את הנוסחים לפי מה שדיברנו היום.

אברהם פורז: אנחנו נקיים ישיבה נוספת.

אתי בנדלר: לישיבה הנוספת אני מבקשת עלויות.

אברהם פורז: הגברת מישר, את תגידי לנו אם לדעת המדינה יש עלות לחוק.

אברהם פורז: בזה אנחנו מסיימים את הדיון בהצעות החוק של חברות הכנסת ג'בארה וחזן.

נעמי חזן: אני מבקשת שיהיה איחוד של שתי הצעות החוק.

אברהם פורז: זה סוכם.

נעמי חזן: אני מבקשת שהצעת החוק תקודם בזמן סביר.

אברהם פורז: אני מתייחס לכל הצעות החוק שמובאות בפני הוועדה, כולל כאלה שאני לא תומך בהן, בהגינות הראויה.

אברהם פורז: אני מקדם את החוק הזה באופן ראוי.

אברהם פורז: (תיקון – הגבלת פרסום), התשס"א-2001

מוסי רז: אני מציע לאסור פירסום למוצרי טבק ועישון בעיתונות.

מוסי רז: לבקשת הממשלה הורדתי את הנושא של אינטרנט וכתבי עת זרים המודפסים בחו"ל, למרות שעם חלקם אין בעיה.

אברהם פורז: באיזה כלי פירסום ניתן יהיה לפרסם סיגריות?

אברהם פורז: בטלוויזיה וברדיו אסור.

אילנה מישר: קשה לחשוב על אפיקים נוספים, אבל לדעתי היה רצוי לכתוב איסור מוחלט מלהשאיר את זה עם רשימה.

אברהם פורז: הגברת מישר, איזה מדינות אסרו באופן טוטאלי פירסום?

אילנה מישר: צרפת, בלגיה.

אברהם פורז: בצרפת מעשנים כמו משוגעים.

אילנה מישר: באנגליה יש הצעת חוק שעכשיו עברה קריאה שנייה על איסור מוחלט.

אברהם פורז: מתי באנגליה זה יגיע לקריאה שנייה ושלישית?

אילנה מישר: זה אמור להיות החודש.

אילנה מישר: יש איסור באיטליה, בבלגיה, בנורבגיה, בסלובניה, בפורטוגל, בשוודיה, בפולין.

אברהם פורז: יש איזו סטטיסטיקה על מידת האפקטיביות של מניעת הפירסום?

אברהם פורז: יכול להיות שהפירסום מעביר אותך מסיגריה לסיגריה אבל לא מונע ממך לעשן.

אילנה מישר: זה מה שטוענות חברות הטבק.

אילנה מישר: הבנק העולמי עשה בדיקה בנושא.

אברהם פורז: אני מבקש מהממ"מ שיעשה לנו לקראת הישיבה הבאה בדיקה עד כמה זה השפיע על מעשנים במדינות שאסרו את הפירסום.

מוסי רז: אני יודע שבנורבגיה היתה ירידה חדה.

אברהם פורז: איסור טוטאלי של פירסום זה צעד מרחיק לכת.

אברהם פורז: זאת פגיעה בפרנסה.

אברהם פורז: זאת פגיעה בעיתונות היומית, שגם ככה יש לה בעיות לא קלות.

אברהם פורז: הם יפסידו המון כסף.

דוד אדמון: 30 מיליון לשנה.

אברהם פורז: השאלה היא אם זה מפחית את העישון.

אברהם פורז: בארצות הברית זה לא בון טון לעשן, לכן גם לא מעשנים.

אברהם פורז: המעשן נראה פראייר כי הוא נאלץ לצאת לרחוב, לעמוד בפתחי בתים.

אברהם פורז: גם בסקנדינביה זה במידה מסויימת ככה.

אברהם פורז: באיטליה או בצרפת כשאתה נכנס למסעדה ושואל אם יש פינה ללא מעשנים, אומרים לך "לא".

אברהם פורז: אני לא מעשן, אני גם לא רוצה שיעשנו על ידי, אבל אני שואל אם כל האיסורים האלה מועילים, או שאנחנו מחפשים את המטבע מתחת לפנס.

אילנה מישר: זה נכון שאיסור הפירסומת זה לא הדבר היחידי, אבל זה חלק ממכלול של צעדים.

אברהם פורז: הצעדים של איסור פירסום אלה צעדים של השנים האחרונות.

מוסי רז: בנורבגיה זה כמעט 30 שנה.

אברהם פורז: צריך לבדוק באופן סטטיסטי במדינות שהכניסו את האיסורים האלה אם כתוצאה מזה עקומת העישון ירדה.

אילנה מישר: יש בדיקות.

מוסי רז: בנורבגיה דובר על ירידה של 2.5% במספר המעשנים.

מוסי רז: זה משמעותי.

מוסי רז: אמרה חברת הכנסת חזן שהיא התחילה לעשן כי זה cool , כי רואים את הפירסומות.

מוסי רז: לא במקרה אסרו פירסומות בטלוויזיה וברדיו.

אברהם פורז: כשהיא התחילה לעשן עוד לא היתה טלוויזיה.

מוסי רז: זה נכון, אבל זה דבר שעושים החבר'ה היותר נחשבים, בעיקר אם אנחנו מדברים על בני נוער.

מוסי רז: יש לזה השפעה גדולה כשבית הנבחרים נאבק בתופעה.

מוסי רז: אני האחרון שרוצה לפגוע בעיתונות.

מוסי רז: אני רואה בעיתונות אבן יסוד של הדמוקרטיה.

מוסי רז: גם אם יתקבל החוק, הוא יצטרך להתקבל בהדרגה.

מוסי רז: נצטרך אולי לקבוע תאריך תחילה כך שהוא יהיה תואם למשבר הכלכלי שאנחנו נמצאים בו עכשיו.

מוסי רז: אני מקווה שעד שהחוק יעבור העיתונות תצא מהמשבר.

מוסי רז: כשנכנס ערוץ 2 מצאו דרך לפצות את העיתונות.

מוסי רז: יכול להיות שגם כאן צריך למצוא דרך לפצות, אולי על ידי הטלת מס על המעשנים.

יאיר עמיקם: אין ויכוח מקרב היושבים סביב השולחן שזה פוגע בעיתונות.

יאיר עמיקם: מול קיפוח של פרנסה, אנחנו, נציגי משרד הבריאות והשותפים שלנו בנושא הזה, מדברים על קיפוח בריאות.

יאיר עמיקם: כמו שזורקים כאן סכומים של 30 מיליון שקל לחלל האוויר, אנחנו לא זורקים סתם לחלל האוויר מספר של עשרת אלפים נפטרים בשנה, שאני לא בטוח שמישהו בחדר הזה רוצה לכמת את זה למספר של מיליוני שקלים.

אברהם פורז: אבל זה ברור, מר עמיקם, שגם אם החוק הזה יעבור, תופעת העישון לא תיעלם.

אברהם פורז: היא תרד אולי ב5%.

מוסי רז: 2.5% זה 250 אנשים בשנה שלא ילכו לעולמם.

יאיר עמיקם: אני מציע לך לא לכמת את זה למספרים, כי אפילו ירידה של 0.1% במספר המעשנים זה משהו.

יאיר עמיקם: שווי חיים של 3 אנשים זה פחות מ-30 מיליון שקל, אבל עדיין שווה משהו.

יאיר עמיקם: אין ספק שהנושא הזה של הסבר זאת השקעה לשנים.

יאיר עמיקם: אנחנו עושים הרבה מאוד קמפיינים שמכוונים לבני נוער.

אברהם פורז: מה המסר שלכם בקמפיינים לבני נוער?

אברהם פורז: איך אתם משכנעים אותם לא להתחיל לעשן?

יאיר עמיקם: אנחנו מנסים לדבר בשפה שלהם.

יאיר עמיקם: אנחנו לא עושים דמוניזציה למעשנים, אנחנו לא תוקפים אותם.

יאיר עמיקם: עשינו קמפיין יחד עם האגודה למלחמה בסרטן שזכה בכל הפרסים האפשריים.

יאיר עמיקם: אנחנו רוצים לבקש מהביישנים או מאנשים שלא מעשנים שיגשו ובשיא הנימוס והחביבות יגידו למישהו שמעשן "שמע, זה מפריע לי".

אברהם פורז: אבל זה עישון פסיבי.

אברהם פורז: איך אתה משכנע אדם צעיר שלעשן זה לא cool ?

יאיר עמיקם: אנחנו הולכים על הנושא של הכערה, כמו למשל "איום" באימפוטנציה לבנים ובקמטים לבנות.

אברהם פורז: אגב, זה נכון?

יאיר עמיקם: כן.

מוסי רז: יש מדינות בעולם שמציינות על החפיסה שהעישון גורם לאימפוטנציה.

יאיר עמיקם: אל מול הפגיעה בעיתונות, אדוני רואה את הכמויות האדירות של מוצרי בריאות, את המודעות להפסקת עישון, את המודעות שקוראות לגמילה, את העלייה הגדולה מאוד במוספי הבריאות.

יאיר עמיקם: אני מציע שחברי הכנסת הנוכחים והוועדה הנכבדה הזאת יתייחסו אל הקיפוח בעיתונות הכתובה בצורה הזאת.

אברהם פורז: אותי מעניין לראות אם יש קורולציה בין האיסור המוחלט לירידה במספר המעשנים.

ג'ון קדם: בבית חולים הדסה אסור לעשן.

ג'ון קדם: זה לא היה קל.

ג'ון קדם: מישהו שנכנס לבית חולים הדסה – אם זה בהר-הצופים או בעין-כרם – יודע שהוא לא יכול לעשן.

ג'ון קדם: בעקבות המחקרים הדסה החליטה לעשות את הצעד הזה.

ג'ון קדם: אם אתה רוצה, אדוני היושב-ראש, אני יכולה להעביר לוועדה מחקרים שעשו בכל רחבי העולם.

אברהם פורז: תעבירו את זה לפה.

אברהם פורז: אנחנו נבקש ממרכז המחקר שלנו שייעשה מחקר השוואתי קטן בין המדינות השונות.

ג'ון קדם: כל מי שמכיר חולה סרטן יודע שלא כדאי לעשן.

ג'ון קדם: הנושא של החינוך לילדים זה הנושא שצריכים לדבר עליו.

ג'ון קדם: "דובק" טוענים מה שהם טוענים, אבל ילד שלוקח את הסיגריה לא בודק אם יש נגיף סרטן בתוך החומר שהוא מעשן או לא.

ג'ון קדם: העובדה בשטח היא שזה מסכן את החיים של האדם.

שוש גן נוי: ועדת הכלכלה קיבלה בזמנו דוח השוואתי לגבי הירידה במספר בני הנוער שמעשנים במדינות שאסור בהן לעשן.

אברהם פורז: יש לכם חומר משווה שאתם יכולים להעביר?

שוש גן נוי: צריך להיות חומר משווה.

איריס פריד-מייזל: באגודה למלחמה בסרטן יש הרבה מאוד נתונים של אירגון הבריאות העולמי ושל כל המכונים הבינלאומיים, שמראים אחד לאחד מתי החוק נכנס ואת אחוזי הירידה בעישון במדינה.

איריס פריד-מייזל: אנחנו נשמח להעביר לכם דוח מפורט כזה.

איריס פריד-מייזל: זה מראה על אפקטיביות ברוב המדינות שבהן החוק הוחל.

אברהם פורז: אין מגמה עולמית של ירידה בעישון ללא כל קשר לפירסום?

איריס פריד-מייזל: יש מקומות שבהם זה עלה.

אברהם פורז: איפה זה עלה?

איריס פריד-מייזל: יש מדינות במזרח אירופה שבהן העישון עלה.

איריס פריד-מייזל: המאמצים שכל האירגונים פה משקיעים בשביל לגרום לפחות ופחות ילדים להתחיל לעשן, כוללים את הכל.

איריס פריד-מייזל: אם אין תוכנית כוללנית ומשולבת, אז זה אחד הכלים שהמדינה יכולה לתת לכל מי שעוסק בנושא הזה.

איריס פריד-מייזל: זה הבסיס לעבודה ההסברתית בשטח.

גדעון שוקן: חברי הכנסת לא מודעים למצב של העיתונות המודפסת ולמצב של העיתונות בכלל.

גדעון שוקן: אנחנו נמצאים בתקופה שהיא אחת מהתקופות הקשות שהיתה לעיתונות.

גדעון שוקן: יש ירידה משמעותית בהכנסות מפירסום בכל התחומים.

גדעון שוקן: זה מושפע מהאבטלה, ממיתון הפעילות בשוק, מהצריכה היורדת.

גדעון שוקן: אנחנו מרגישים את זה לא רק במודעות דרושים לעובדים שבתחומים מסויימים פשוט נעלמו, אלא גם בפירסומות של מסעדות שנסגרו ושל בתי מלון שלא מצליחים לפעול.

גדעון שוקן: בכל מגזרי הצריכה הפרטית ובכל מגזרי ההשקעה הפירסום ירד בצורה מאוד מאוד משמעותית.

גדעון שוקן: אני לא מתיימר להיות מומחה לשאלה של ההשפעה על העישון, אני רק שם לב שאחד הדברים הכי בולטים בפירסום של חברות הסיגריות זו האזהרה של משרד הבריאות.

גדעון שוקן: זה כמעט הטקסט היחיד במודעות האלה.

גדעון שוקן: אפשר לדון בשאלה למה חברות הסיגריות בכל זאת מפרסמות.

גדעון שוקן: כנראה שהן חושבות שזה האפיק היחידי שנותר להן לעשות בו איזו שהיא פעילות.

גדעון שוקן: לא כל המגאזינים שמוצאים לאור בארץ פונים לבני נוער.

גדעון שוקן: המשמעות של הדבר הזה תהיה פיטורים של עובדים ואולי סגירה של פעילויות עסקיות בחלקים שונים של תעשיית ההוצאה לאור.

גדעון שוקן: ההפחדה של משרד הבריאות שכתוצאה מהפירסום הזה שני אנשים ימותו זה דבר לא ברור.

גדעון שוקן: הדבר הברור הוא שתהיינה משפחות שמקור הפרנסה שלהן ייפגע.

יאיר עמיקם: אפשר להרעיל את האוכלוסייה ויהיו לנו המון מודעות אבל.

גדעון שוקן: נראה לי שלאיזו שהיא תקופה.

גדעון שוקן: .

מוסי רז: מה אורכה?

גדעון שוקן: העולם המערבי מתחיל לצאת מהמיתון.

גדעון שוקן: ממה שאני רואה בדוחות הכספיים של חברות ההוצאה לאור העולמיות, עדיין הרווחיות שלהן יותר נמוכה.

גדעון שוקן: בישראל המצב הבטחוני והאינתיפאדה גרמו למצב.

גדעון שוקן: .

מוסי רז: אני מסכים איתך, אבל מה אורכה של התקופה?

מוסי רז: האם כשתחל העליה בפירסום בעיתונים היומיים תוכלו להסכים לזה?

גדעון שוקן: אני חושב שכן.

מוסי רז: אז אני מתחייב שזה יהיה תאריך התחילה.

אברהם פורז: מר שוקן, האם יש לך אומדן מה היקף הפירסום לסיגריות בעיתונות היומית?

גדעון שוקן: עשרות מיליוני שקלים.

גדעון שוקן: אני לא מדבר רק על העיתונות היומית, אני מדבר גם על מגאזינים.

גדעון שוקן: אפשר להעלות על הדעת שבמגאזין רכב תהיה מודעה של סיגריות.

גדעון שוקן: אנחנו מוציאים לאור מגאזין כלכלי, שאני בטוח שאין אף בן נוער שקורא אותו.

גדעון שוקן: אני לא רואה שום סיבה למה שלא תהיה שם מודעה של סיגריות.

יאיר עמיקם: הבעיה שלנו היא "ידיעות" ו"מעריב", לא המגאזינים לגברים או לרכב.

גדעון שוקן: החוק גם מתייחס לכתבי עת.

גדעון שוקן: במה שנוגע לעיתונות היומית, כולנו קראנו ש"מעריב" הוריד את השכר של העובדים ב-10%.

מוסי רז: קראנו שהוא גם פיטר כמה.

גדעון שוקן: הפרשנות שלי לצעדים שנעשים ב"מעריב" זה לא רק מריבות אישיות או ויכוחים אישיים, אלא גם חיפוש דרך לפתור בעיה כלכלית.

גדעון שוקן: הצעת החוק הזאת מוסיפה עוד מסמר בארון המתים.

מוסי רז: אני מוכן לפעול על-מנת שהתחילה תהיה לאחר היציאה מהמשבר.

אתי בנדלר: אם יאושר החוק אני אכתוב סעיף תחילה שבו ייאמר שהמועד ייקבע בעת הכנת הצעת החוק לקריאה שנייה ושלישית.

חיים צדוק: אחד הנושאים שדיברו עליו כשדנו בחוק של הפרסומות, היה הפרסום בעיתונות.

חיים צדוק: החוק הזה צמצם באופן ניכר את אפשרויות הפרסומת בעיתונות.

חיים צדוק: החליטו אז שאסור להשתמש בשמם או בדמותם של בני אדם או של בעלי חיים בפרסומות.

חיים צדוק: דבר שני שהוחלט עליו היה, שאסור לפרסם במוסף או במדור בעיתון המוקדש בעיקרו לספורט, לבידור ולבילוי.

חיים צדוק: אחרי שנתיים של דיונים החוק הזה הובא לכנסת והתקבל.

חיים צדוק: אני חושב שזה לא יהיה רציני מצד ועדת הכלכלה, כשעוד לא ייבש הדיו מהצעת החוק של הפרסומות, לאסור איסור מוחלט על פרסומות בעיתונות.

חיים צדוק: ההגיון מחייב לתת לסידור החדש הזה איזו שהיא תקופת מבחן, ולאור המבחן הזה אם מישהו יחשוב שיש צורך בשינוי יובא החוק ויחליטו עליו.

אברהם פורז: האם יש צדק בזה שהכנסת מחוקקת חוק ואחרי כמה חודשים היא מחוקקת עוד חוק?

יאיר עמיקם: זה חוקק לפני כשנה.

מוסי רז: יש הגיון בזה שאתה עולה מדרגה ואחרי זה אתה עולה על המדרגה הבאה אחריה, בעיקר כשהמדרגה הקודמת היתה רדודה מאוד.

יאיר עמיקם: אני רוצה להזכיר לכם שבינתיים מתים אנשים.

חיים צדוק: האיסור המוחלט שהוצע, שהוא לכאורה חל על כולם, פוגע ביצרן המקומי ולא ביצרן תוצרת חוץ.

חיים צדוק: זה בניגוד גמור לקמפיין שמתנהל היום לקנייה של כחול לבן.

חיים צדוק: אם ייאסר הפירסום היצרן המקומי לא יוכל לפרסם בשום מקום.

חיים צדוק: במגאזינים בשפה הרוסית יש פרסומות למוצרי חוץ שמשווקים בארץ.

חיים צדוק: מחוקקים פה חוק שהוא על פניו הפליה לרעה של היצרן המקומי, של המוצר המקומי, והעדפה ברורה לתוצרת חוץ שתמשיך להיות מוזרמת לארץ באמצעות פירסומים חיצוניים, באמצעות ערוצי טלוויזיה וכו'.

מוסי רז: יכול להיות גם שעובדי הדפוס בעיתון הזה לא מקבלים שכר מינימום בהתאם לחוק הישראלי.

מוסי רז: אפשר גם לא לשלם ארנונה כי שם אולי משלמים פחות.

מוסי רז: איזה טיעון זה?

חיים צדוק: אם יתקבל בישראל איסור טוטאלי של פרסומת בעיתונות, זה ימנע את הפרסומת רק מהיצרן המקומי ולא את הפרסומת ממוצרי חוץ.

אבשלום הרצווולף: הקשר בין פרסומת לכניסת מעשנים חדשים הוא כמעט אפסי.

אבשלום הרצווולף: בניגוד לדברי ההסבר שכתובים פה, הפרסומות לא מיועדות לבני נוער לא בשפה שלהן ולא בצורת ההגשה שלהן.

אבשלום הרצווולף: הפרסומת מיועדת להעביר מעשנים מסיגריה של חברה אחת לסיגריה של חברה שנייה.

מוסי רז: החוק הזה יכול לפגוע בך?

אבשלום הרצוולף: כן.

מוסי רז: אבל מר צדוק אומר שהחוק הזה יעזור לך.

אבשלום הרצוולף: אני עם מר שוקן באותה סירה.

אבשלום הרצוולף: אני נפגע.

אבשלום הרצוולף: בשנים האחרונות חברות הטבק מפתחות יותר ויותר סיגריות עם פחות ניקוטין, מה שנקרא סיגריות לייט.

מוסי רז: על האמירה הזאת הם שילמו בבית משפט סכום גדול מאוד.

אבשלום הרצוולף: כל הפרסומות מציעות מעבר לסיגריות לייט.

אבשלום הרצוולף: מה שאנחנו עושים בפירסום זה להעביר אינפורמציה למעשנים.

אבשלום הרצוולף: אנחנו לא משדלים.

אבשלום הרצוולף: גם אין לנו אפשרות לפרסם דמויות.

אבשלום הרצוולף: אמרה חברת הכנסת חזן שכשהיא התחילה לעשן זה היה cool , זה היה עניין חברתי.

דב רבינוביץ: כפי שחבר הכנסת אמר, החברות הפסידו באמירה שלהן לגבי סיגריות לייט.

דב רבינוביץ: אני רוצה לראות נתונים מחברות הטבק כמה מעשנים עוברים בעקבות הפרסומות מחברה אחת לחברה שנייה.

יעקב שם-טוב: חברת "דובק" מעסיקה מאות עובדים.

יעקב שם-טוב: הצעת החוק שמונחת על שולחן הוועדה יוצרת אפליה לרעה של התוצרת המקומית ותגרום לפיטורי עובדים.

איריס פריד-מייזל: אין קיפוח של חברות ישראליות כפי שנאמר כאן.

אברהם פורז: את רוצה שעיתון רוסי יוכל לפרסם ועיתון בארץ לא יוכל לפרסם?

איריס פריד-מייזל: בוודאי שלא.

אברהם פורז: ואם העיתון מופץ בכל רוסיה, אז "דובק" לא תפרסם מודעת סיגריות ל-180 מיליון רוסים כדי להגיע פה ל-100 אלף איש.

איריס פריד-מייזל: אבל אין פה קיפוח בפירסום.

אברהם פורז: ודאי שיש קיפוח.

איריס פריד-מייזל: בהמשך לעמדה של איגוד הפירסומאים, שאני לא יודעת מאיפה הנתונים, הם כן מפרסמים לבני נוער.

איריס פריד-מייזל: יש כל הזמן נסיונות לדבר אל בני נוער, אם זה ב"מלבורו" או "בכאמל טרופיק".

אבי כהן: השאלה שעל הפרק היא לא השאלה המצומצמת אם לאסור פרסומת בעיתונות.

אבי כהן: צריך להסתכל על החוק בכללותו, כלומר על העובדה שכל ערוצי הפירסום סגורים היום בפני מי שמבקש לפרסם סיגריות.

אבי כהן: על תוכן הפירסום יש מגבלות קשות וכבדות, חלקן באו לידי ביטוי בדברים של עו"ד צדוק.

אבי כהן: לא דיברנו על דברים נוספים כמו דמויות בני-אדם או חיות.

אבי כהן: הדיון הוא לא רק עוד דבר קטן אחד והוא העיתונות, אלא האם גם בהנחה שזה גורם למוות של אלפי האנשים איזון האינטרסים הראוי מצדיק חסימה מוחלטת של חופש ביטוי מסחרי, שנועד, כפי שאמר פה נציג הפירסומאים, לאפשר ליצרן או למשווק לשכנע צרכן שממילא מעשן לעבור ממותג למישנהו.

אבי כהן: קנדה, שהיא אולי הלוחמות החריפה ביותר בנושא העישון, ניסתה להעביר לפני מספר שנים איסור טוטאלי של פירסום.

אבי כהן: בית המשפט העליון של קנדה קבע שהדבר בלתי.

אבי כהן: .

אברהם פורז: שם יש חוקה.

דוד אדמון: נחקקים כאן חוקים על-מנת שיעמדו במבחן הביצוע.

אברהם פורז: אגב, זה חוק שאפשר לבצע בקלות.

אברהם פורז: השאלה היא אם זה ראוי.

דוד אדמון: גם את החוק הקודם שדיברנו עליו ארוכות התברר שקשה להעמיד במבחן הביצוע.

דוד אדמון: על פי החוק הנוכחי אסור לפרסם במגאזינים בינלאומיים.

דוד אדמון: 460 מגאזינים נכנסים מידי שבוע ארצה.

דוד אדמון: כל המגאזינים שמתפרסמות בהם מודעות זה בניגוד לחוק הישראלי.

דוד אדמון: בשבת האחרונה הראו בטלוויזיה מותגים בינלאומיים בתחרויות ספורט.

דוד אדמון: דובר רבות על כך שהפירסום לא ישכנע בני נוער.

דוד אדמון: גם היום הוכח במחקרים שהעיתונות לא משפיעה על בני נוער בגיל 14,15 לעשן.

דוד אדמון: הפירסום בעיתונות לפי הדוחות שלנו הוא בסביבות ה-30 מיליון שקל לשנה.

דוד אדמון: זה המקום היחידי שאפשר לפרסם בו אזהרות נגד העישון.

דוד אדמון: באותן מדינות שאסרו פירסום אין אזהרות, לכן יש שם גם יותר מעשנים.

אברהם פורז: את זה אנחנו נבדוק.

שוש גן-נוי: לגבי השפעת הפירסום אני לא יודעת מאיפה החבר הנכבד מאיגוד המפרסמים לקח את הנתון, אבל הפירסום הוא הגורם המשפיע ביותר על התחלת עישון בקרב בני נוער.

שוש גן-נוי: יש לי כאן מחקרים על זה.

שוש גן-נוי: יש מגמה בעולם שמראה שיותר ויותר מדינות אוסרות פירסום באופן מוחלט.

אברהם פורז: תעבירי לנו את האינפורמציה.

אברהם פורז: הפגיעה בעיתונות היא ודאית.

אברהם פורז: השאלה היא אם זה מפחית את מספר המעשנים.

אברהם פורז: מאחר שמדינות אחרות עשו את הניסוי הזה, אנחנו לא צריכים לעשות אותו.

אברהם פורז: אני מבקש מכל מי שיש לו אינפורמציה ורוצה להעביר אותה אלינו שיעביר.

מוסי רז: בוא נעביר את זה קריאה ראשונה.

אברהם פורז: גם בשביל להעביר קריאה ראשונה צריך לעשות עבודה רצינית.

אברהם פורז: בעוד חודש נקיים על זה דיון.

אברהם פורז: תודה רבה.